
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 283 

4 Μαρτίου 2005 


ΑΠΟΦΑΣΕΙ Σ 

Αριθ. 257495 

Προϋποθέσεις, διαδικασία, δικαιολογητικά και τρόπος 
πληρωμής των οικονομικών ενισχύσεων που χορηγού¬ 
νται στις προαναγνωρισμένες ομάδες παραγωγών με 
βάση το άρθρο 14 του Καν. (ΕΚ) 2200/1996 του Συμ¬ 
βουλίου και του Καν. (ΕΚ) 1943/2003 της Επιτροπής 
όπωςτροποποιήθηκε από τον Καν. (ΕΚ) 2113/2004της 
Επιτροπής. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 παρ.3 του Νόμου 
992/1972 περί «Οργάνωσης των Διοικητικών Υπηρεσιών 
για την εφαρμογή της Συνθήκης Προσχώρησης της Ελ¬ 
λάδας στις Ε.Κ. κ.λπ.» (Α 280). 

2. Τις διατάξεις του άρθρου 1 παρ.1,2 και 3 του 
Ν. 1338/1983 (Α 340) όπωςτροποποιήθηκε με το άρθρο 6 
του Ν. 1440/1984 (Α 70) και του άρθρου 65 του 
Ν. 1892/1990 (Α 101). 

3. Την υπ’ αριθμ. 394555/23.10.2000 Κοινή Υπουργική 
Απόφαση «Ανάθεση άσκησης αρμοδιοτήτων του Οργανι¬ 
σμού Πληρωμών και ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.) στις 
Ν.Α.» (Β 1324). 

4. Τις διατάξεις του άρθρου 29 του Ν. 1558/1985 (Α 137) 
όπως αυτό τροποποιήθηκε με το άρθρο 27 του 
Ν. 2081/1992 (154) και αντικαταστάθηκε με την παρ.2α 
του άρθρου 1 του Ν. 2469/1997 (Α38). 

5. Το Π.Δ. 202/23.9.2004 «Διορισμός Υπουργού Αγροτι¬ 
κής Ανάπτυξης και Τροφίμων». 

6. Την υπ’ αριθμ. Υ132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων (Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλ. Κοντό). 

7. Την απόφαση του Υπουργού Γεωργίας με αριθμ. 
227200/15.2.2002 (Β 215) για αρμοδιότητες των Δ/νσεων 
του Υπουργείου Γεωργίας μετά την κατάργηση της ΓΕΔΙ- 
ΔΑΓΕΠ» με την οποία μεταβιβάζεται η αρμοδιότητα έκδο¬ 
σης αποφάσεων της τέως ΓΕΔΙΔΑΓΕΠ στις καθ’ ύλην αρ¬ 
μόδιες Δ/νσεις του Υπουργείου Γ εωργίας. 

8. Τον Καν. (ΕΚ) 2200/1996 του Συμβουλίου σχετικά με 
την Κοινή Οργάνωση Αγορών στον τομέα των οπωροκη- 
πευτικών. 


9. Τον Καν. (Ε.Κ) 1432/2003 της Επιτροπής σχετικά με 
τους λεπτομερείς κανόνες εφαρμογής του Καν. (ΕΚ) 
αριθμ. 2200/1996 του Συμβουλίου όσον αφορά την ανα¬ 
γνώριση των οργανώσεων παραγωγών και την προανα- 
γνώριση των ομάδων παραγωγών. 

10. Τον Καν. (Ε.Κ) 1943/2003 της Επιτροπής σχετικά με 
τις λεπτομέρειες εφαρμογής του Καν. (ΕΚ) αριθμ. 
2200/1996 του Συμβουλίου, όσον αφορά τις ενισχύσεις 
στις προαναγνώρισμένες Ομάδες Παραγωγών, όπως 
τροποποιήθηκε με τον Καν. (ΕΚ) αριθμ. 2113/2004 (Ι_ 
366/11.12.2004). 

11. Την υπ’ αριθμ. 242523/12.1.2005 κοινή υπουργική 
απόφαση περί «Καθορισμού λεπτομερών κανόνων όσον 
αφορά τις ενισχύσεις στις προαναγνωρισμένες ομάδες 
παραγωγών». 

12. Την υπ’ αριθμ. 216814/23.1.2004 κοινή υπουργική 
απόφαση περί «Συμπληρωματικών Μέτρων για την εφαρ¬ 
μογή του Καν. (ΕΚ) 1432/2003 σχετικά με την αναγνώριση 
και την προαναγνώριση Οργανώσεων Παραγωγών, και 
του Καν (ΕΚ) 1433/2003 σχετικά μετά Επιχειρησιακά Προ¬ 
γράμματα και Ταμεία και τη χρηματοδοτική ενίσχυση». 

13. Την ανάγκη καθορισμού των προϋποθέσεων, τη δια¬ 
δικασία υποβολής των δικαιολογητικών για τη χορήγηση 
της χρηματοδότησης καθώς και τον τρόπο επιβολής των 
κυρώσεων. 

14. Την υπ’ αριθμ. 3986/14.1.2005 εισήγηση του 
Ο.Π.Ε.Κ.Ε.Π.Ε. για την έκδοση απόφασης για τον καθορι¬ 
σμό δικαιολογητικών και διαδικασιών χορήγησης ενίσχυ¬ 
σης στις προαναγνωρισμένες ομάδες παραγώγων, απο¬ 
φασίζουμε: 

Καθορίζουμε τα δικαιολογητικά, τον τρόπο και τις λοι¬ 
πές διαδικασίες πληρωμής των οικονομικών ενισχύσεων 
που προβλέπονται στην υπ’ αριθμ. 242523/12.1.2005 κοι¬ 
νή υπουργική απόφαση, ως παρακάτω: 

Α. Δικαιολογητικά πληρωμής οικονομικής ενίσχυσης 
για δαπάνες, σύστασης και διοικητικής λειτουργίας των 
προαναγνωρισμένων ομάδων παραγωγών σύμφωνα με 
το άρθρο 3του Καν.(Ε.Κ) 1943/2003: 

1. Αίτηση πληρωμής προς τον Ο.Π.Ε.Κ.Ε.Π.Ε. μέσω της 
Δ/νσης Αγροτικής Ανάπτυξης στην οποία θα αναφέρονται 
άλατα συνημμένα δικαιολογητικά. (Υποδ.1). 

2. Δήλωση - βεβαίωση (Υποδ.2) υπογεγραμμένη από το 
νόμιμο εκπρόσωπο της ομάδας παραγωγών θεωρημένη 
από τη Δ/νση Αγροτικής Ανάπτυξης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Δήλωση συμπληρωμένη και υπογεγραμμένη από το 
Νόμιμο Εκπρόσωπο τηςπροαναγνωρισμένης ομάδας πα¬ 
ραγωγών όπου θα αναφέρεται ότι: 

α) συμμορφώνονται και θα συμμορφώνονται προς τους 
Καν. (Ε.Κ) 2200/1996, Καν. (Ε.Κ) 1432/2003 και Καν. (Ε.Κ) 
1943/2003 όπως αυτοί τροποποιήθηκαν, 

β) δεν έχει λάβει, δε λαμβάνει και δε θα λάβει άμεσα ή 
έμμεσα κοινοτική ή εθνική χρηματοδότηση για μέτρα ή 
δράσεις για τα οποία χορηγείται χρηματοδότηση σύμφω¬ 
να με τον Καν. (Ε.Κ) 1943/2003. 

4. Κατάσταση πληρωμής την οποία συντάσσει η Δ/νση 
Αγροτικής Ανάπτυξης σύμφωνα με το Υπόδειγμα 3. 

5. Κατάσταση παραγωγής σε κιλά ανά προϊόν και αξία 
εμπορευθείσας παραγωγής από την ομάδα κατά το έτος 
για το οποίο ζητείται η οικονομική ενίσχυση, θεωρημένη 
από τη Δ/νση Αγροτικής Ανάπτυξης. (Υπόδ. 5) 

6. Θεωρημένα αντίγραφα των λογιστικών βιβλίων της 
ομάδας σύμφωνα με το άρθρο 18 παρ.4 του Καν. (ΕΚ) 
1432/2003. 

7. Απόφαση της Δ/νσης Αγροτικής Ανάπτυξης της Νο¬ 
μαρχιακής Αυτοδιοίκησης για τη χορήγηση προαναγνώ- 
ρισης, συνοδευόμενη από την απόφαση έγκρισης του 
σχεδίου αναγνώρισης. 

Β. Δικαιολογητικά πληρωμής για ενίσχυση απευθείας 
σε κεφάλαιο στις αναγκαίες επενδύσεις για την αναγνώ¬ 
ριση που περιλαμβάνονται στα σχέδια αναγνώρισης σύμ¬ 
φωνα με το άρθρο 4 του Καν. (ΕΚ) 1943/2003, όπως τρο¬ 
ποποιήθηκε από τον Καν. (ΕΚ) 2113/2004, άρθρο 1. 

1. Αίτηση πληρωμής προς τον Ο. Π.Ε.Κ.Ε. Π. Ε. μέσω της 
Δ/νσης Αγροτικής Ανάπτυξης όπου θα αναφέρονται όλα 
τα συνημμένα δικαιολογητικά (Υποδ. 1). 

2. Δήλωση - βεβαίωση υπογεγραμμένη από το νόμιμο 
εκπρόσωπο της ομάδας παραγωγών θεωρημένη από τη 
Δ/νση Αγροτικής Ανάπτυξης. (Υποδ. 2) 

3. Δήλωση συμπληρωμένη και υπογεγραμμένη από το 
Νόμιμο Εκπρόσωπο τηςπροαναγνωρισμένης ομάδας πα¬ 
ραγωγών όπου θα αναφέρεται ότι: 

α) συμμορφώνονται και θα συμμορφώνονται προς τους 
Καν. (Ε.Κ) 2200/1996, Καν. (Ε.Κ) 1432/2003 και Καν. (Ε.Κ) 
1943/2003 όπως αυτοί τροποποιήθηκαν, 

β) δεν έχει λάβει, δε λαμβάνει και δε θα λάβει άμεσα ή 
έμμεσα κοινοτική ή εθνική χρηματοδότηση για μέτρα ή 
δράσεις για τα οποία χορηγείται χρηματοδότηση σύμφω¬ 
να με τον Καν. (Ε.Κ) 1943/2003. 

4. Απόφαση της προαναγνώρισης συνοδευόμενη από 
την απόφαση έγκρισης του σχεδίου αναγνώρισης. 

5. Αναλυτική κατάσταση δαπανών για κάθε δράση συ¬ 
νοδευόμενη από επικυρωμένα δικαιολογητικά, υπογε¬ 
γραμμένη από τους ελεγκτές της Νομαρχιακής Αυτοδιοί¬ 
κησης και θεωρημένη από τον Διευθυντή Αγροτικής Ανά¬ 
πτυξης (Υπόδ. 4). 

Στην περίπτωση κτιριακών εγκαταστάσεων ή μηχανο¬ 
λογικού εξοπλισμού απαραίτητα δικαιολογητικά είναι με¬ 
ταξύ των άλλων η άδεια κατασκευής, οι τίτλοι κυριότητας, 
η τεχνική έκθεση, οι επιμετρήσεις. 

Επίσης ο φάκελος θα συνοδεύεται από φορολογική, 
ασφαλιστική ενημερότητα και βεβαίωση της Τράπεζας 
ότι ο λογαριασμός όπου θα κατατεθεί η ενίσχυση ανήκει 
στην προαναγνωρισμένη ομάδα παραγωγών. 

Γ. Τρόπος πληρωμής 

Τα σχέδια αναγνώρισης τίθενται σε εφαρμογή ανά ετή¬ 
σιες περιόδους από την ημερομηνία έγκρισης τους (σχε¬ 


τική απόφαση έγκρισης από το Υπουργείο Αγροτικής 
Ανάπτυξης και Τροφίμων, ή απόφαση έγκρισης της 
Δ/νσης Αγροτικής Ανάπτυξης της Νομαρχιακής Αυτοδιοί¬ 
κησης για τις δράσεις που υλοποιήθηκαν μέχρι και το 
έτος 2004). 

Κάθε ομάδα θα πρέπει να υποβάλει μία και μόνο αίτηση 
για τη χορήγηση των ενισχύσεων μέσα σετρεις μήνες από 
το τέλος κάθε ετήσιας περιόδου. 

Στην περίπτωση της κατ’ αποκοπή ενίσχυσης αυτή μπο¬ 
ρεί να καταβάλλεται σε ετήσιες ή εξαμηνιαίες δόσεις με¬ 
τά το τέλος κάθε ετήσιας ή εξαμηνιαίας περιόδου για την 
εφαρμογή του σχεδίου αναγνώρισης. 

Οι Δ/νσεις Αγροτικής Ανάπτυξης των Ν.Α., αφού προ- 
βούν στους απαιτούμενους ελέγχους και κάνουν αποδεκτή 
την αίτηση, συμπληρώνουν το σχετικό φύλλο ελέγχου 
(Υπόδειγμα 6) με την αντίστοιχη ημερομηνία και διαβιβά¬ 
ζουν άμεσα τους σχετικούς φακέλους στον Ο. Π.Ε.Κ. Ε. Π. Ε. 
Δ/νση Ο.Α.ΒΙ.Π. Τμήμα Οπωροκηπευτικών. 

Ο Ο.Π.Ε.Κ.Ε.Π.Ε. θαπρέπεινα καταβάλει τις ενισχύσεις 
μέσα σε έξι μήνες από την παραλαβή μιας πλήρους αίτη¬ 
σης. 

Δ. Έλεγχοι-Κυρώσεις. 

- Οι Δ/νσεις Αγροτικής Ανάπτυξης των Ν.Α., ο 
Ο.Π.Ε.Κ.Ε.Π.Ε. και η Δ/νση ΠΑΠ - ΔΕΝΔΡΟΚΗΠΕΥΤΙΚΗΣ 
της Κεντρικής Υπηρεσίας του Υπουργείου Αγροτικής 
Ανάπτυξης και Τροφίμων, πραγματοποιούν ελέγχους 
στις Ομάδες παραγωγών προκειμένου να διαπιστώσουν 
εάν πληρούνται οι όροι χορήγησης των ενισχύσεων, την 
εξέλιξη της υλοποίησης των δράσεων που περιλαμβάνο¬ 
νται στο σχέδιο αναγνώρισης σε ετήσια βάση, καθώς και 
εάν πληρούνται οι όροι προαναγνώρισης και λειτουργίας 
της Ομάδας Παραγωγών. 

- Οι ενισχύσεις που καταβλήθηκαν ανακτώνται και επι¬ 
βάλλονται κυρώσεις σύμφωνα με όσα ορίζονται στο άρ¬ 
θρο 13του Καν. (Ε.Κ) 1943/2003 και στο άρθρο 24του Καν. 
(Ε.Κ) 1433/2003 όταν διαπιστωθεί μεταξύ των άλλων ότι: 

α) η αξία εμπορευθείσας παραγωγής που έχει διατεθεί 
στο εμπόριο είναι μικρότερη από το ποσό που χρησιμο¬ 
ποιήθηκε για τον υπολογισμό της κατ’ αποκοπή ενίσχυ¬ 
σης. 

β) η ενίσχυση που χορηγείται βάση του Καν. (ΕΚ) 
1943/03 όπως αυτός τροποποιήθηκε, δεν χρησιμοποιή¬ 
θηκε σύμφωνα με τους ισχύοντες κανονισμούς ή μετο συ¬ 
γκεκριμένο σχέδιο αναγνώρισης. 

γ) όταν έχει ενισχυθεί από άλλο πρόγραμμα. 

- Αν διαπιστωθεί ότι η εφαρμογή ενός σχεδίου αναγνώ¬ 
ρισης από μια ομάδα δεν οδηγεί στην αναγνώριση εκτός 
από δεόντως αιτιολογημένες περιπτώσεις οι Υπηρεσίες 
είναι υποχρεωμένες να προβούν στην ανάκτηση του 
50%των χορηγηθεισών ενισχύσεων. 

- Τα ποσά που ανακτώνται καθώς και οι τόκοι καταβάλ¬ 
λονται στον Ο.Π.Ε.Κ.Ε.Π.Ε. και αφαιρούνται από τις δα¬ 
πάνες που χρηματοδοτούνται από το ΕΓΤΠΕ 

- Με την παρούσα απόφαση προκαλείται δαπάνη στον 
κρατικό προϋπολογισμό, όπως προβλέπεται στην κοινή 
υπουργική απόφαση 216814/16.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2005 

Ο ΥΦΥΠΟΥΡΓΟΣ 

ΑΛ. ΚΟΝΤΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

(Ανήκει στην αριθμ.Απόφαση Υπ. Αγροτικής Ανάπτυξης και 

Τροφίμων) 

ΥΠΟΔΕΙΓΜΑ 1 


ΑΙΤΗΣΗ 

της. 

που προαναγνωρίστηκε σύμφωνα με 
τον Καν. (ΕΚ) 1432/03 "για τη 
χορήγηση της α) οικονομικής 
ενίσχυσης σύστασης και λειτουργίας 

του . έτους και β) 

οικονομικής ενίσχυσης για τις 
επενδύσεις του έτους. 


Τόπος - Ημερομηνία 


ΠΡΟΣ: Ο.Π.Ε.Κ.Ε.Π.Ε. 

Δια της Ν.Α. 

Δ/νση Α.Α . 

1. Σας παρακαλούμε όπως καταβάλλετε την 

οικονομική ενίσχυση . που 

προβλέπεται στον Καν. (ΕΚ) 1943/03 όπως 
τροποποιήθηκε από τον Καν. (ΕΚ) 2113/04 

Συνημμένα σας υποβάλλουμε τα ακόλουθα 
δικαιολογητικά 


Η Ο.Π. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(Ανήκει στην αριθμ.Απόφαση Υπ. Αγροτικής Ανάπτυξης 

και τροφίμων) 

(ΥΠΟΔΕΙΓΜΑ 2) 


Επωνυμία Προαναγνωρισμένης Ομάδας Παραγωγών 

ΒΕΒΑΙΩΣΗ - ΑΗΑΩΣΗ 


Με την παρούσα δίνονται τα παρακάτω στοιχεία και πληροφορίες 
σχετικά με την συγκρότηση και λειτουργία της ομάδας μας για την 
εφαρμογή του Καν. (Ε.Κ.) 1432/03 

1. Μέσα με τα οποία εξασφαλίζεται η ρύθμιση των τιμών στο στάδιο 
της παραγωγής ώστε να εναρμονίζεται η προσφορά με την ζήτηση. 


2. Τεχνικά μέσα που τίθενται στη διάθεση των παραγωγών για τη 
συσκευασία και την εμπορία των προϊόντων. 


3. Τρόπος με τον οποίο προβλέπεται στο καταστατικό και 
εφαρμόζεται πρακτικά η υποχρέωση της διαθέσεως ολόκληρης της 
προς εμπορία παραγωγής των μελών της ομάδας μας. 


4. Ποσότητες προϊόντων για τις οποίες οι παραγωγοί - μέλη 
εξουσιοδοτούνται από την ομάδας μας να εξασφαλίσουν οι ίδιοι 
την εμπορία. 


5. Κανόνες παραγωγής που εφαρμόζονται από την ομάδα. 


6. Κανόνες εμπορίας που εφαρμόζονται από την ομάδα. 


7. Τροποποιήσεις (τυπικές και ουσιαστικές) που πραγματοποιήθηκαν 
για την προσαρμογή των κανόνων λειτουργίας στους κοινοτικούς 
στόχους. 


8. Ενίσχυση που πήρε μέχρι τώρα η οργάνωσή μας για ενθάρρυνση 
ιδρύσεως και διευκόλυνση λειτουργίας. 


(Τόπος - Ημερομηνία) 


(Υπογραφή εξουσιοδοτημένου 
εκπροσώπου της ομάδας) 















ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

